CELEX: 62004TJ0457
Language: bg
Date: 2008-10-15 00:00:00
Title: Решение на Първоинстанционния съд (седми състав) от 15 октомври 2008 г.#Camar Srl срещу Комисия на Европейските общности.#Обща организация на пазарите - Банани - Преходни мерки - Член 30 от Регламент (ЕИО) №º404/93 на Съвета - Решение, установяващо неправомерно бездействие на Комисията - Отказ за изпълнение на решение на Първоинстанционния съд - Жалба за отмяна - Искане за осъждане решението да бъде изпълнено чрез равностойна парична престация - Поправяне на неимуществени вреди - Незаконосъобразно бездействие на Комисията - Иск за обезщетение - Прекъсване на давностния срок - Член 46 от Статута на Съда - Недопустимост.#Съединени дела T-457/04 и T-223/05.

Решение на Първоинстанционния съд (седми състав) от 15 октомври 2008 г.  — Camar/Комисия
      (Съединени дела T-457/04 и T-223/05)
      „Обща организация на пазарите — Банани — Преходни мерки — Член 30 от Регламент (ЕИО) №°404/93 на Съвета — Решение, установяващо неправомерно бездействие на Комисията — Отказ за изпълнение на решение на Първоинстанционния съд — Жалба за отмяна — Искане за осъждане решението да бъде изпълнено чрез равностойна парична престация — Поправяне на неимуществени вреди — Незаконосъобразно бездействие на Комисията — Иск за обезщетение — Прекъсване на давностния срок — Член 46 от Статута на Съда — Недопустимост“
      1.                     Жалба за отмяна — Отменително решение — Последици — Задължение за приемане на мерки за изпълнение (членове 230 ЕО, 232 ЕО
            и 233 ЕО и член 288, втора алинея ЕО) (вж. точки 39—41, 49 и 50)
      2.                     Извъндоговорна отговорност — Условия — Незаконосъобразност — Вреда — Причинно-следствена връзка — Неспазване на задължението
            за изпълнение на отменително съдебно решение (член 288, втора алинея ЕО) (вж. точки 57, 58 и 60—62)
      3.                     Иск за обезщетение — Срокове за предявяване на иск — Петгодишна давност (член 288, втора алинея ЕО; член 46 от Статута на
            Съда) (вж. точки 75, 77, 79 и 80)
      Предмет
      
         
               По отношение на дело T-457/04, на първо място, се иска отмяна на съдържащото се в писмо от 10 септември 2004 г. решение на
                  Комисията за отказ да изпълни точка 1) от диспозитива на Решение на Първоинстанционния съд от 8 юни 2000 г. по дело Camar
                  и Tico/Комисия и Съвет (T‑79/96, T‑260/97 и T‑117/98, Recueil, стр. II‑2193), на второ място, Комисията да бъде осъдена да
                  изпълни точка 1) от диспозитива на посоченото по-горе Решение по дело Camar и Tico/Комисия и Съвет чрез парична престация,
                  равностойна на неиздадените сертификати, и на трето място, Комисията да бъде осъдена да поправи неимуществените вреди, както
                  и — по отношение на дело T‑223/05 — искане за осъждане на Комисията да заплати обезщетение на основание извъндоговорна отговорност
                  на Европейската общност, за вреда, която била претърпяна от жалбоподателя.
               
            Диспозитив
      
         
                  1)
               
               
                  
               
               
                  	Отменя решението на Комисията, което се съдържа в писмо на генералния директор на генерална дирекция „Земеделие“ от 10 септември
                     2004 г., за отказ да бъде изпълнена точка 1) от диспозитива на Решение на Първоинстанционния съд от 8 юни 2000 г. по дело
                     Camar и Tico/Комисия и Съвет (T‑79/96, T‑260/97 и T‑117/98, Recueil, стр. II‑2193).
                  
               
            
         
                  2)
               
               
                  
               
               
                  	Отхвърля жалбата по дело T-457/04 като неоснователна в останалата ѝ част.
               
            
         
                  3)
               
               
                  
               
               
                  	Отхвърля иска по дело T-223/05 като недопустим.
               
            
         
                  4)
               
               
                  
               
               
                  	По дело T-457/04 Camar Srl и Комисията понасят половината от направените от тях съдебни разноски и половината от съдебните
                     разноски на другата страна.
                  
               
            
         
                  5)
               
               
                  
               
               
                  	По дело T-223/05 осъжда Camar да понесе направените от него съдебни разноски, както и тези на Комисията.